Osnovna škola „Anž Frankopan“ Kosinj

 Gornji Kosinj 49

 53 203 Kosinj

 KLASA: 602-01/23-01-22

 URBROJ: 2125-32-01-20-01

 Kosinj, 22. prosinca 2023. g.

Temeljem čl. 24. stavak 2. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, ravnateljica Škole Zrinka Vukelić, dipl. uč. podnosi:

 ***IZVJEŠĆE O STANJU SIGURNOSTI, PROVOĐENJU PREVENTIVNIH PROGRAMA TE MJERAMA PODUZETIM U CILJU ZAŠTITE PRAVA UČENIKA ZA 1. POLUGODIŠTE ŠK. GOD. 2023./2024.***

**STANJE SIGURNOSTI U ŠKOLI**

Škola surađuje s tvrtkom ZAŠTITA INSPEKT d.o.o (Poslovnica Gospić) po svim pitanjima vezanim uz sigurnost i zaštitu na radu.

 U suradnji s navedenom tvrtkom poduzete su sve preventivne mjere za siguran boravak u prostorima Škole. Nije bilo primjedbi za siguran rad učenika i djelatnika.

 U školi nije bilo ozljeda na radu uzrokovanih nedostatcima prostora i opreme. Svi zaposlenici Škole osposobljeni su za rad na siguran način i zaštitu od požara.

Vatrogasni se aparati redovito servisiraju u navedenoj tvrtki, a djelatnik tvrtke redovito provodi potrebne izvide u školi što se tiče sigurnosti.

Na ulazu u školsku zgradu dežura prema potrebi jedan zaposlenik pomoćno-tehničkog osoblja. U Školi za vrijeme rada dežuraju i učitelji, a raspored dežurstava objavljuje se na oglasnoj ploči Škole (prema potrebi se mijenja).

Svi učenici Škole osigurani su 24 sata od posljedica nezgode kod izabrane osiguravajuće kuće.

I nadalje se svi pridržavaju pojačanih higijenskih mjera, a prostorije se redovito prozračuju.

Stanje sigurnosti u Školi zadovoljavajuće je.

**PROVOĐENJE PREVENTIVNIH PROGRAMA**

 Preventivni programi tijekom prvog polugodišta provodili su se s ciljem humanizacije školskog ozračja, prevencije rizičnih oblika ponašanja kod učenika, prevencije različitih ovisnosti i poticanjem vršnjačke pomoći i odgovornog ponašanja. Održavaju se predavanja i radionice na satovima razrednika, organiziraju ih i stručne suradnice, učitelji u sklopu predmetne nastave realiziraju teme iz zdravstvenog i građanskog odgoja. Preventivni programi provode se i realiziraju i kroz suradnju sa ZZJZ Ličko – senjske županije, liječnikom Školske medicine, PU ličko-senjskom, GD Crvenog križa Gospić, Službom civilne zaštite Gospić, DVD-om Prerušić, Zavodom za hitnu medicinu Gospić.

 Tijekom prvog polugodišta organizirane su sljedeće aktivnosti vezane za zaštitu učenika, prevenciju ovisnosti i promicanje solidarnosti među djecom i odraslima:

* **Sigurnije škole i vrtići** – sudjelovanjem u ovom programu Hrvatskog Crvenog križa želimo unaprijediti znanja, vještine i kompetencije naših učenika i njihovih učitelja i stručnih suradnika
* **Poštujte naše znakove –** u sklopu ove preventivne akcije djelatnica PU ličko-senjske upoznala je prvašiće s osnovnim prometnim pravilima i ponašanjem u prometu
* **Vježba evakuacije i spašavanja –** proveli smo vježbu u slučaju izvanrednog događaja – potresa kako bismo educirali učenike i djelatnike Škole
* **Mjesec borbe protiv ovisnosti –** putem promidžbenih letaka i kroz prezentacije smo upoznali učenike sa štetnošću e-cigareta, grijanog duhana i nikotinskih vrećica
* **Mliječna staza 2023. –** UNICEF-ova humanitarna utrka kroz koju smo dali podršku mentalnom zdravlju djece i mladih
* **Mama, budi zdrava – Ružičasti listopad –** podržali smo Udrugu SVE za NJU u Međunarodnom mjesecu protiv raka dojke
* **Škole za Afriku –** u ovaj UNICEF-ov projekt smo uključeni već petu godinu, a želimo naše učenike senzibilizirati s problemima njihovih vršnjaka u Africi te te ih naučiti o važnosti humanitarnog djelovanja i solidarnosti s najranjivijima
* **Plastičnim čepovima do skupih lijekova –** skupljajući plastične čepove koje doniramo UOLL iz Čakovca nastojimo pomoći pri kupnji skupih lijekova
* **Činimo dobro Otiskom srca/DoGood People -** uključivanjem u ovaj program Nacionalne zaklade za razvoj civilnoga društva želimo kod naših učenika povećati svjesnost prema stvaranju održivih navika
* **Kampanja stopAgeism –** uključili smo se u kampanju protiv starosne diskriminacije kako bismo kod učenika razvijali svijest o društvenoj odgovornost i i humanosti prema starijim osobama

Svi učenici u Školi imaju osiguranu svakodnevnu prehranu, a to im je obezbijedilo Ministarsvo znanosti i obrazovanja.

 Sistematski pregledi učenika i cijepljenja odvijali su se prema planu školske liječnice.

 **MJERE ZAŠTITE PRAVA UČENIKA**

Tijekom prvog polugodišta provodili su se razgovori kroz individualnu komunikaciju s učiteljima, učenicima, roditeljima i stručnom suradnicom pedagoginjom(obavljaju ih razrednici na roditeljskim sastancima, učitelji na individualnim terminima za roditelje, stručna suradnica pedagoginja održava predavanja, radionice i razgovore).

 Temeljem svega navedenoga smatram da je stanje sigurnosti u cilju zaštite prava učenika u Školi i provođenje preventivnih programa i mjera zadovoljavajuće.

RAVNATELJICA:

Zrinka Vukelić, dipl. uč.